Nexis Fibers vie preukázať, že s Chemesom rokuje transparentne a nikoho nezavádza
H u m e n n é, 19.máj 2017 ( WBN/PR ) - Dokumentácia o rokovaniach o dodávkach energií s Chemesom je písomne zaznamenaná a niet žiadneho sporu o to, že Nexis Fibers tieto rokovania vedie čestne a transparentne. Rovnako tak nie je žiadna pochybnosť o tom, že akcionár Nexis Fibers Ivo Bezloja ponúkol spoločnostiam Chemes úplné vyrovnanie ich nesporných pohľadávok z vlastných zdrojov, nie zdrojov firmy Nexis Fibers. Ivo Bezloja je zároveň pripravený uhradiť navyše sumu 1,8 milióna eur, ako prémiu za cenovú dohodu o dodávkach energií do roku 2021.
"Celá dokumentácia našich rokovaní, ako aj písomné ponuky pána Bezloju smerom ku akcionárom Chemesu sú k dispozícii a sú jednoznačné. Nemáme síce v pláne zverejňovať korešpondenciu dvoch súkromných spoločností a ich akcionárov, ale pokiaľ bude Chemes a jeho vedenie pokračovať v šírení nepravdivých tvrdení o našich rokovaniach, zvážime aj tento krok", uvádza sa v stanovisku spoločnosti Nexis Fibers. Firma takto reagovala na mediálne vyhlásenia Chemesu, že Nexis Fibers je čierny odberateľ energií priemyselnom parku Chemes a že Ivo Bezloja nikdy žiadnu ponuku na uhradenie nesporných pohľadávok Chemesu nepredložil.
Podľa Nexis Fibers je skôr relevantná otázka, prečo sa Chemes zdráha uzatvoriť dlhodobú dohodu o cenotvorbe pre dodávky energií, a to v situácii, kedy táto spoločnosť platí za energie viac ako milión eur mesačne vopred a je pripravená platiť naďalej.
"Sme s predstihom najlepším nájomníkom priemyselného parku Chemes a naše platby predstavujú viac ako polovicu príjmov Chemesu. Nevieme si predstaviť, ako môže Chemes považovať kontrakt s takýmto nájomníkom za likvidačný, keď je zjavné, že pravdepodobne likvidačné by bolo práve to, keby Nexis Fibers v Chemese skončil?", uviedla dnes firma Nexis Fibers.
Nexis Fibers patrí medzi významných svetových dodávateľov technických vlákien na výrobu pneumatík, airbagov, lán a sietí a z toho dôvodu, aby bol na celosvetovom trhu konkurencieschopný, potrebuje mať trhové ceny energií porovnateľné s celosvetovým trendom.
Dlhodobá dohoda o cenotvorbe na dodávky energií je pre firmu dôležitá aj preto, že plán reštrukturalizácie, ktorý odsúhlasilo 95% veriteľov je naprojektovaný na 5 rokov a stabilné a predvídateľné dodávky energií sú jeho pevnou súčasťou. Tento fakt nedávno podporila aj väčšina zamestnancov firmy spoločným vyhlásením, kde vyjadrili podporu vedeniu a akcionárovi.
Viac k témam: Chemes, dodávka energií, Nexis Fibers, rokovaniaZdroj: Webnoviny.sk - Nexis Fibers vie preukázať, že s Chemesom rokuje transparentne a nikoho nezavádza © SITA Všetky práva vyhradené.
Zdroj a foto: SITA
© SITA Slovenská tlačová agentúra a.s. Všetky práva vyhradené. SITA Slovenská tlačová agentúra a.s. si vyhradzuje výlučné právo udeľovať súhlas na rozmnožovanie, šírenie a na verejný prenos tohto článku a jeho častí.
Finanční agenti
Kryptomeny
Zamestnanie
Vojna na Ukrajine
Podujatia
Voľný čas
- 1.Od 1. júla 2022 sa mení daňový bonus, prídavky na deti, životné minimum aj odvody pre živnostníkov
- 2.Ukrajina mala zastaviť dodávky ropy cez ropovod Družba, Rusi jej nezaplatili za tranzit
- 3.Úrokové sadzby nových hypoték za štyri mesiace stúpli o takmer celé jedno percento
- 4.Bardejovský jarmok 25.08. - 28.08.2022
- 5.Smerujeme k ekonomickej deglobalizácii, čo súčasnú infláciu vyženie ešte vyššie